钦定古今图书集成/明伦汇编/官常典/第620卷 > 《越州谢上表》沈文通
## 钦定古今图书集成/明伦汇编/官常典/第620卷 > 《越州谢上表》沈文通

“以亲为请，得郡甚优。越去宫庭，介居江海，就职之始，
抚心弗宁。伏念臣本诸生，知守前绪，亲逢文治之盛，
冒尘科选之荣。擢跻儒林，遂执史笔。学不足以达治
乱，于顾问实难；文不能以通古今，于述作何有？误出
圣朝之遇，进登侍从之涂。黾勉备官，逡巡待罪。虽大
恩未报，岂敢便安其身。”顾私养弗充，不胜进退之迫，
“辄以诚乞，既兹奠居。幸溢于涯，感无以喻。”此盖伏遇
尊号皇帝陛下，天地之德，覆载而无所不容；日月之
明，照临而无所不暨。故臣得遂其犬马之志，安于藩
翰之间。况兹为州，自昔建国，连带数郡之广，总齐万
兵之权。有可以为，当无所苟尚。宽东顾之虑，少获万
分之心。

虽元化不遗于微小，而大明必照于幽深。跼地莫遑，
戴天有感。伏念臣性姿朴陋，才识凡庸。谬叨世赏之
延，获缀官联之末。穷边绝塞，奔走一生。沐雨栉风，辛
勤万状。固低回之已久，必操守之弗渝。但知洁己以
奉公，惟务爱民而束吏。未尝枉道，将以徇人。任势利
之见嗤，岂君亲之忍负。自安有命，皆付无心。四载县
封，精力尽于此矣。两丞郡政，艰难皆备尝之。身虽困
而志益坚，家虽贫而节愈励。方厄穷于蜗舍，敢妄意
于虎符。矧此南賨，控夫右蜀。俨唐臣之前烈，枕夔子
之上流。仰寿皇拔擢之公，逢圣主继承之盛。乃捐重
寄，以畀下愚。伏遇陛下祗服禹功，钦“承舜德。本一道
以相守，爰奉睿谋。资共理之惟良，用安远服。致令疏
贱，误玷选抡。臣敢不恪守孤忠，仰酬洪造。岂止蹑四
贤之后，无愧面颜；庶几奉三峡之间，咸歌德意。”